જગતના તમામ જીવ કામદેવના પ્રભાવથી ઢંકાયેલા હોય છે. સાત્વિક જીવમાં કામદેવનો અંશ ઓછા પ્રમાણમાં જોવા મળે છે. જ્યારે રાજસી તથા તામસી જીવ કામદેવના સંપૂર્ણ પ્રભાવ નીચે હોય છે. સાત્વિક સિવાયના જીવ મોટા ભાગે રાત દિવસ કામના વિચાર જ કરતા હોય છે. આવા જીવ ખૂબ ભોગી હોય છે. જ્યારે સાત્વિક જીવ યોગી હોય છે. ભગવાન કામદેવ ખૂબ રૂપાળા તથા પ્રેમ અને સૌંદર્ય આપનારા દેવ છે. તેમનાં પત્નીનું નામ રતિ છે. રતિનાં રૂપની આગળ સ્વર્ગલોકની તમામ દેવી ફિક્કી પડી જાય છે. તેમના આગળ અપ્સરાનાં રૂપ પણ ઝાંખાં પડી જાય છે.